**Marco Scandella** (s. 23. helmikuuta 1990 Montreal, Quebec, Kanada) on kanadalainen jääkiekkopuolustaja, joka pelaa NHL-joukkue St. Louis Bluesissa. Minnesota Wild varasi hänet toisella kierroksella 55. pelaajana NHL:n varaustilaisuudessa 2008. Scandellan vahvuudet ovat aggressiivisuus, kahden suunnan pelaaminen ja kunto. Hänellä on italialaiset sukujuuret.

Ura
---

### Seuraura

Scandella pelasi Québecin paikallisia juniorisarjoja mm. Ecole Ed.-Montpetit Predateur ja Montréal Predateursin joukkueissa, joiden jälkeen hän pelasi vuodet 2007–2010 QMJHL-joukkue Val-d'Or Foreursissa. Scandellan ensimmäinen kausi 2007–2008 toi siellä 65 runkosarjaottelussa tehot 4+10=14. NHL-joukkue Minnesota Wild varasi hänet toisella kierroksella 55. pelaajana kesällä 2008.

Varauksensa jälkeen Scandella pelasi vielä kaksi kautta Foreursissa toimien joukkueen kapteenina. Kaudella 2008–2009 hän oli tehoilla 10+27=37 joukkueen tehokkain puolustaja. Scandella teki huhtikuussa 2009 kolmivuotisen tulokassopimuksen Minnesota Wildin kanssa ja pelasi loppukauden sen farmijoukkue Houston Aerosissa, AHL:ssä, jota hän edusti yhden runkosarja- ja kuuden playoff-ottelun verran. Scandella palasi taas kaudeksi 2009–2010 Foreursiin. Hänen runkosarjaansa lyhensi 15 ottelun verran pelikielto, jonka Scandella sai pian alle 20-vuotiaiden MM-kilpailujen jälkeen taklattuaan Rimouski Océanicin Alexandre Durettea kyynärpäällä päähän. Maaliskuussa 2010 hän siirtyi taas kevätsopimuksella Houston Aerosiin, jota Scandella edusti seitsemän runkosarjaottelun verran. Hän pelasi kuitenkin pudotuspelit Foreursissa.

Kaudeksi 2010–2011 Scandella siirtyi kokonaan Minnesota Wildin organisaatioon. Hän aloitti kautensa farmissa ja pääsi kauden aikana pelaamaan 20 NHL:n runkosarjaottelua tehden kaksi syöttöpistettä. Scandella teki NHL-debyyttinsä 12. marraskuuta 2010 ottelussa Florida Panthersia vastaan. Kaudella 2011–2012 hän murtautui Wildin kokoonpanoon ja pelaa nyt varsinaista tulokaskauttaan NHL:ssä. Scandella teki NHL-uransa avausmaalinsa kauden avausottelussa 8. lokakuuta 2011 Columbus Blue Jacketsin Steve Masonin taakse.

Helmikuussa 2020 Montreal Canadiens kauppasi Scandellan St. Louis Bluesiin vaihdossa toisen kierroksen varausvuoroon ja ehdolliseen neljännen kierroksen varausvuoroon. Huhtikuussa 2020 Scandella teki neljän vuoden jatkosopimuksen Bluesin kanssa.

### Maajoukkueura

Scandella oli voittamassa alle 20-vuotiaiden MM-hopeaa vuonna 2010 ja alle 18-vuotiaiden maailmanmestaruutta vuonna 2008.

Muuta
-----

Scandellan isoveli Giulio on myös jääkiekkoilija. Giulio on edustanut kansainvälisellä tasolla Italiaa. Heidän enonsa on pudotuspelit mukaan lukien yli 800 NHL-ottelua pelannut Sergio Momesso.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | Ecole Ed.-Montpetit Predateur | QMAAA | 42 | 3 | 4 | 7 | 40 | 3 | 0 | 0 | 0 | 2 |
| 2006–2007 | Montréal Predateurs | QMAAA | 42 | 3 | 17 | 20 | 66 | 3 | 0 | 1 | 1 | 10 |
| 2007–2008 | Val-d'Or Foreurs | QMJHL | 65 | 4 | 10 | 14 | 35 | 4 | 0 | 1 | 1 | 4 |
| 2008–2009 | Val-d'Or Foreurs | QMJHL | 58 | 10 | 27 | 37 | 64 | – | – | – | – | – |
|  | Houston Aeros | AHL | 2 | 0 | 0 | 0 | 0 | 6 | 0 | 0 | 0 | 2 |
| 2009–2010 | Val-d'Or Foreurs | QMJHL | 31 | 9 | 22 | 31 | 41 | 6 | 2 | 4 | 6 | 4 | JMM | 6 | 1 | 2 | 3 | 2 |
|  | Houston Aeros | AHL | 7 | 0 | 1 | 1 | 7 | – | – | – | – | – |
| 2010–2011 | Houston Aeros | AHL | 33 | 3 | 16 | 19 | 17 | 20 | 2 | 6 | 8 | 8 |
|  | Minnesota Wild | NHL | 20 | 0 | 2 | 2 | 2 | – | – | – | – | – |
| 2011–2012 | Minnesota Wild | NHL | 63 | 3 | 9 | 12 | 19 | – | – | – | – | – |
|  | Houston Aeros | AHL | 9 | 2 | 3 | 5 | 4 | – | – | – | – | – |
| 2012–2013 | Houston Aeros | AHL | 45 | 2 | 15 | 17 | 23 | 2 | 1 | 0 | 1 | 2 |
|  | Minnesota Wild | NHL | 6 | 1 | 0 | 1 | 4 | 5 | 1 | 1 | 2 | 0 |
| 2013–2014 | Minnesota Wild | NHL | 76 | 3 | 14 | 17 | 20 | 13 | 2 | 1 | 3 | 0 |
| 2014–2015 | Minnesota Wild | NHL | 64 | 11 | 12 | 23 | 56 | 10 | 2 | 1 | 3 | 0 |
| 2015–2016 | Minnesota Wild | NHL | 73 | 5 | 16 | 21 | 22 | 6 | 1 | 0 | 1 | 4 |
| 2016–2017 | Minnesota Wild | NHL | 71 | 4 | 9 | 13 | 25 | 5 | 0 | 0 | 0 | 2 |
| 2017–2018 | Buffalo Sabres | NHL | 82 | 5 | 17 | 22 | 37 | – | – | – | – | – |
| 2018–2019 | Buffalo Sabres | NHL | 63 | 6 | 7 | 13 | 26 | – | – | – | – | – |
| 2019–2020 | Buffalo Sabres | NHL | 31 | 3 | 6 | 9 | 8 | – | – | – | – | – |
|  | Montreal Canadiens | NHL | 20 | 1 | 2 | 3 | 8 | – | – | – | – | – |
|  | St. Louis Blues | NHL | 11 | 0 | 1 | 1 | 4 | 9 | 0 | 0 | 0 | 0 |
| 2020–2021 | St. Louis Blues | NHL | 49 | 3 | 6 | 9 | 24 | 4 | 0 | 0 | 0 | 0 |
| 2021–2022 | St. Louis Blues | NHL | 70 | 3 | 11 | 14 | 18 | 4 | 0 | 0 | 0 | 0 |
| 2022–2023 | St. Louis Blues | NHL | 20 | 1 | 1 | 2 | 6 | – | – | – | – | – |
| 13 kautta | yhteensä | NHL | 719 | 49 | 113 | 162 | 279 | 56 | 6 | 3 | 9 | 6 |
| 5 kautta | yhteensä | AHL | 96 | 7 | 35 | 42 | 51 | 28 | 3 | 6 | 9 | 12 |

Lähteet
-------

* Marco Scandella The Internet Hockey Databasessa (englanniksi)
* Marco Scandella Legends of Hockey -sivustolla (englanniksi)
* Marco Scandella *Elite Prospects*. Everysport Media Group AB.  (englanniksi)
* Marco Scandella Jatkoaika.comissa (Internet Archive)

### Viitteet

1. ↑  Minnesotan NHL-pelaajien lempinimet julki – Kuka onkaan "Finnish Baby Jesus"? *yle.fi*.  17.10.2016. Yle. Viitattu 6.12.2016.
2. ↑  Jatkoaika.com
3. 1 2 3  EliteProspects
4. ↑  Commissioner Upholds Marco Scandella Suspension  12.3.2010. OursSports Central. Viitattu 4.1.2012. (englanniksi)
5. ↑  Minnesota Wild Recalls Cody Almond, Houston Aeros Sign Kuemper, Scandella  31.3.2010. OursSports Central. Viitattu 4.1.2012. (englanniksi)
6. ↑
7. ↑